[ca] El treball desenvolupat durant la present tesi doctoral pretén aportar més evidències, no només en la caracterització de la variabilitat interespecífica observada en la composició del verí dels cròtals sud- americans Crotalus simus, Atropoides picadoi, Atropoides mexicanus, Bothriechis lateralis, Bothriechis schlegelii, Cerrophidion sasai (abans Cerrophidion godmani) i Bothrops asper, sinó també intentar explicar els fenòmens biològics responsables de la variabilitat intraespecífica observada en determinades espècies de serps tant a nivell geogràfic com ontogenètic. En aquest sentit, la feina desenvolupada durant la present tesi doctoral ha intentat estudiar de forma conjunta les dades transcriptòmiques i les dades proteòmiques per a organismes sense informació genòmica prèvia, en el que hem volgut anomenar "proteotranscriptòmica", per tal d'esbrinar si l'esmentada variabilitat podria respondre a una divergència genòmica o, per altra banda, determinats elements reguladors com els miRNA podrien jugar un paper clau en la diversitat de fenotips observats. Amb això es pretén avançar en el coneixement dels mecanismes de regulació que fan possible aquesta variabilitat, la comprensió dels quals podrien obrir un nou camí en el tractament de les patologies associades en els accidents per mossegada de serp i a l'avaluació de les teràpies aplicades. Per abordar aquests objectius, el desenvolupament de la tesi doctoral va necessitar de l'estudi de les relacions filogenètiques dels membres del subordre Serpentes així com del coneixement de les famílies de proteïnes existents als verins i de les tècniques de seqüenciació massiva de DNA, coneixements que intentaran ser explicats en els diferents apartats de la manera més entenedora possible. Els nostres resultats van possibilitar proposar potencials mecanismes de regulació post-transcripcional que podrien jugar un paper fins ara no descrit en la regulació de l'expressió de les toxines i van ajudar a la caracterització 'de novo' de determinades proteïnes del verí no descrites anteriorment.

[en] This thesis aims to provide more evidence, not only in characterizing the variability interspecific observed in the venom composition of the South American snakes Crotalus simus, Atropoides picadoi, Atropoides mexicanus, Bothriechis lateralis, Bothriechis schlegelii, Cerrophidion Sasai (previously known as Cerrophidion Godmani) and Bothrops asper, but try explain biological phenomena responsible for the intraspecific geographical and ontogenetic variability observed in certain species of snakes. In this sense, this thesis has attempted to study transcriptomic and proteomic data from organisms without prior genomic information in order to find out if such variability could answer a genomic divergence or, on the other hand, certain regulatory elements such as miRNA could play a key role in the diversity of observed phenotypes. The knowledge of the molecular mechanisms that underlie this variability could open a new path in the treatment of snakebite and the evaluation of the current therapies. To address these objectives, the development of the thesis needed to study the phylogenetic relationships of the members of suborder Serpentes, the knowledge of venom protein families and the knowledge of the recent massive DNA sequencing techniques. Our results suggest a potential post-transcriptional regulatory mechanisms that could play a not described role in toxin expression regulation.